**KOMMUNALE STIMULERINGSMILDER TIL BOLIGBYGGING I IBESTAD KOMMUNE**

1. Bakgrunn

Ibestad ønsker å stimulere til økt byggeaktivitet for helårsboliger i kommunen, dvs. boliger som bebos fast og helårig av personer som er bostedsregistrert i Ibestad kommune.

1. Tilskudd kan søkes til følgende tiltak:
	1. 150 000 kr per ny bolig
		1. Tilskuddet vil gjelde for alle nybygg i kommunale, private boligfelt og utenfor regulerte boligfelt i kommune.
		2. Sannsynliggjøring av tilgjengelighet til tomt samt utkast til byggesøknad må ligge med søknaden.
		3. Tilskudd for nybygging utbetales mot ferdigattest.
		4. Tilskuddet er uavhengig av tomtepris.
	2. Kr 50.000 til kjøp og større renoveringstiltak for eksisterende boliger.
		1. Tilskudd størrelsen ved kjøp og renovering er 30 % av den delen av de samlede kostnader som overstiger kr 500 000, begrenset oppad til kr 50.000 per boligenhet.
		2. Utbetaling av renoveringstilskudd skjer ved fremlegging dokumentasjon av kostnader og at tiltaket er gjennomført.
2. Rådmannen har fullmakt til tildeling etter vedtatt reglement.
3. Generelt gjelder følgende vilkår for ordningen:
4. Tilskudd kan kun gis til førstegangsetablerere i Ibestad kommune. Dette vil si at de skal etablere seg i egen bolig for første gang i Ibestad. For ektefeller/samboere kan ikke en av søkerne tidligere kan ha hatt egen bolig i kommunen.
5. En av ektefelle/samboer må være under 40 år på søknadstidspunktet.
6. Tilsagnets gyldighet: 12 mnd. fra tilsagnsdato med mulighet for forlengelse inntil 12 mnd. etter søknad.
7. Tilskudd kan ikke kombineres med andre kommunale tilskuddsordninger.
8. Dersom eiendom som har oppnådd tilskudd selges eller fraflyttes innen fem år fra utbetalingsdato, vil forholdsmessig andel av tilskuddet kreves tilbakebetalt. Tilbakebetalingskravet reduseres med 1/5 per år. Ved tvangssalg kan kravet ettergis.
9. Dersom eiendom som har oppnådd tilskudd omgjøres til fritidsformål innen 10 år, vil tilskuddet i sin helhet kreves tilbakebetalt.
10. Kommunens vilkår for tilskuddet skal tinglyses som heftelse på eiendommen. Kommunen betaler tinglysningskostnader.
11. Søkere må framlegge dokumentasjon på bosetting i kommunen gjennom registrering i folkeregisteret før tilskuddet utbetales.
12. Kommunestyret må bevilge midler i årsbudsjettet for at tilskuddsordningen skal gjelde.

*Reglementet vedtatt:*

*Kommunestyret 24. juni 2010*

*Revidert:*

*Kommunestyret 14. mars 2013*